Vlada Republike Hrvatske - Potpredsjednica Vlade Kosor otvorit će, kao pokroviteljica, «Susrete djece hrvatskih branitelja»
Naslovnica Vlade RH >
Vijesti >
Potpredsjednica Vlade Kosor otvorit će, kao pokroviteljica, «Susrete djece hrvatskih branitelja» >
Objavljeno: 27.08.2007.
Potpredsjednica Vlade Kosor otvorit će, kao pokroviteljica, «Susrete djece hrvatskih branitelja»
Potpredsjednica Vlade i ministrica obitelji, branitelja i međugeneracijske solidarnosti Jadranka Kosor otvorit će, kao pokroviteljica, «Susrete djece hrvatskih branitelja», u utorak, 28. kolovoza 2007. godine, na otoku Obonjanu, s početkom u 10,00 sati.
Tradicionalne «Susrete djece hrvatskih branitelja» organizira Udruga hrvatskih dragovoljaca Domovinskog rata uz financijsku potporu Ministarstva obitelji, branitelja i međugeneracijske solidarnosti. Udruga hrvatskih dragovoljaca Domovinskog rata održala je tijekom lipnja i srpnja ove godine četiri regionalna izlučna natjecanja na kojima je sudjelovalo preko 3.500 djece hrvatskih branitelja osnovnoškolskog uzrasta iz svih županija, a koja su se natjecala u športskim i zabavnim igrama, slikanju, modeliranju i nizu radionica. Kroz izlučna natjecanja za državne susrete koji će se održati na otoku Obonjanu, ekipno i pojedinačno, kvalificiralo se 520 djece.